gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8437, del 04-12-2018 (2018/10506)

Notificació de la sentència dictada en el procediment ordinari número 1076/2013.
--------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10024


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1076/2013. [2018/10636]  
Procediment ordinari [ORD] 1076/2013  
De: Efrem Ori.  
Procurador: Juan Borrell Espinosa.  
Contra: Promociones Marítim 2010, SL.  
En aquest procediment ordinari 1076/13, seguit a instàncies de Efrem Ori contra Promociones Marítim 2010, SL, s'ha dictat la sentència que literalment diu així:  
  
«Sentencia número 220/2016  
Castelló de la Plana, 20 d'octubre de 2016  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici ordinari sobre resolució contractual i reclamació d'una quantitat, seguides davant d'aquest jutjat amb el número 1076 de l'any 2013 a instàncies d'Ori, representat pel procurador Juan Borrell Espinosa i assistit pel lletrat Borja Vidal Marín contra Promociones Marítim 2010, SL.  
Dispositiva  
Estime la demanda interposada per Efrem Ori contra Promociones Marítim 2010, SL, i condemne la demandada als pronunciaments següents:  
1. Es declara resolt el contracte de compravenda concertat en data 15 de març de 2012 per Efrem Ori amb la demandada Promociones Marítim 2010, SL, l'objecte de la qual requeia sobre l'habitatge situat al carrer de Vilaroig, número 4, pis 1r, A, de la localitat de Castelló de la Plana.  
2. La demanda haurà de restituir la quantitat de 6.000 - més el 9 % d'interés anual des de la data d'entrega (15.03.2012).  
3. Amb imposició de costes processals a la part demandada.  
Notifiqueu aquesta sentència a les parts personades, contra la qual es pot interposar un recurs d'apel·lació dins del termini de vint dies des de l'endemà de la notificació, sense perjudici de la consignació del dipòsit legalment establit.  
Porteu l'original al llibre de sentències.  
Aquesta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme.»  
  
I atés que el demandat, Promociones Marítim 2010, SL, es troba en parador desconegut, expedisc aquest edicte a fi que li valga de notificació en legal forma.  
  
Castelló de la Plana, 22 de juny de 2018.- El lletrat de l'Administració de justícia: Jorge González Rodríguez.
Diari Oficial de la Generalitat Valenciana


Sumari del DOGV 8343, del 20-07-2018 (2018/6657)

Bases de la convocatòria per a la provisió en propietat d'una plaça d'oficial de la policia local, per promoció interna.
------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6657


Data del document
:   21-06-2018

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * concurs administratiu

Bases de la convocatòria per a la provisió en propietat d'una plaça d'oficial de la policia local, per promoció interna. [2018/6657]  
En el Butlletí Oficial de la Província d'Alacant núm. 123, de data 29 de juny de 2018, es publiquen les bases íntegres de la convocatòria per a la provisió, en propietat, d'una plaça d'oficial de la policia local per promoció interna.  
La dita plaça corrrespon a l'escala d'administració especial, subescala serveis especials, està dotada amb els emoluments corresponents al subgrup de classificació B, de l'article 76 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, complement de destí 20 i la resta que corresponguen de conformitat amb la legislació vigent.  
  
El termini de presentació d'instàncies serà de 20 dies naturals, a comptar des de l'endemà de la publicació de l'anunci extracte en el Boletín Oficial del Estado.  
La resolució aprovatòria de la llista d'aspirants admesos i exclosos, la data, el lloc i l'hora en què es constituirà el tribunal i els successius anuncis que pertoquen es publicaran en el Butlletí Oficial de la Província d'Alacant.  
  
Castalla, 21 de juny de 2018.- L'alcalde president: Antonio Bernabeu Bernabeu.
Diari Oficial de la Generalitat Valenciana


Sumari del DOGV 8315, del 12-06-2018 (2018/5581)

Bases específiques del procediment per a la provisió definitiva de la plaça de lletrat o lletrada, corresponent a l'oferta d'ocupació pública de l'exercici 2017.
-----------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5581


Data del document
:   02-06-2018

Organisme emissor
:   Ajuntament de Paterna

Tipus de document
:   Anunci

Anàlisi jurídica

 Descriptors 

:   * Paterna
    * concurs administratiu

Bases específiques del procediment per a la provisió definitiva de la plaça de lletrat o lletrada, corresponent a l'oferta d'ocupació pública de l'exercici 2017. [2018/5581]  
Per acord de la Junta de Govern Local, en sessió ordinària celebrada el dia 23 d'abril de 2018, rectificat segons acta de 7 de maig de 2018, i fent ús de les atribucions que li confereix l'article 41.14.a del Reglament d'organització, funcionament i règim jurídic de les entitats locals, s'aproven les bases específiques que han de regir el procediment per a la provisió definitiva de la plaça de lletrat/da, corresponent a l'oferta d'ocupació pública, exercici 2017. Publicades en el Butlletí Oficial de la Província de València número 105 de data 1 de juny de 2018.  
  
Les instàncies per a formar part de la present convocatòria es dirigiran a l'alcalde president d'aquest ajuntament, havent de presentar-se en el registre general d'entrada de l'Ajuntament, o en la forma que determine l'article 16 de la Llei 39/2015, d'1 d'octubre, del procediment administratiu comú de les administracions públiques, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado (BOE).  
Cosa que es fa pública perquè se'n prenga coneixement.  
  
Paterna, 2 de juny de 2018.- L'alcalde president: Juan Antonio Sagredo Marco.
Diari Oficial de la Generalitat Valenciana


Sumari del DOGV 8234, del 14-02-2018 (2018/1346)

CORRECCIÓ d'errades de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de gestió de la funció administrativa d'institucions sanitàries dependents de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1346


Data del document
:   30-01-2018

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de gestió de la funció administrativa d'institucions sanitàries dependents de la Conselleria de Sanitat Universal i Salut Pública. [2018/1346]  
Advertida una errada material en l'annex I de places de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de gestió de la funció administrativa d'institucions sanitàries dependents de la Conselleria de Sanitat Universal i Salut Pública (DOGV 8178, 27.11.2017 i correcció d'errades DOGV 8216, 19.01.2018), es procedeix a la seua correcció.  
  
On diu:  
977 HOSPITAL CLÍNIC UNIVERSITARI DE VALÈNCIA, HOSPITAL LA MALVA-ROSA I CENTRE D'ESPECIALITATS VALÈNCIA 1;  
  
  
Ha de dir:  
977 HOSPITAL CLÍNIC UNIVERSITARI DE VALÈNCIA I CENTRE D'ESPECIALITATS VALÈNCIA 1.  
  
  
La present correcció d'errades no suposa nova obertura del termini de sol·licituds, per no condicionar la dita errada la participació en la convocatòria.  
  
València, 30 de gener de 2018.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8436, del 03-12-2018 (2018/10970)

Notificació de la sentència dictada en el judici verbal número 736/2018.
------------------------------------------------------------------------

### Dades del document

Número de DOGV
:   8436

Data del DOGV
:   03-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10198


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 736/2018. [2018/10312]  
Judici verbal número 736/2018  
Part demandant: Julio Germán Fort.  
Part demandada: Ndoye Mamadou i Diaw Ndiogou.  
En el judici a què es fa referència s'ha dictat la sentència que té l'encapçalament i la dispositiva que literalment diuen així:  
  
«Sentencia número 259/2018  
València, 26 d'octubre de 2018  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 736/2018 a instàncies de Julio Germán Fort, representat pel procurador Santiago Gea Fernández i assistit del lletrat Luis Roca Rivera, contra Mamadou Ndoye i Diaw Ndiogou, declarats en rebel·lia, en l'exercici d'una acció de reclamació d'una quantitat.  
Dispositiva  
Estime la demanda deduïda per Julio Germán Fort, representat pel procurador Santiago Gea Fernández, contra Mamadou Ndoye i Diaw Ndiogou, declarat en rebel·lia, i condemne els demandats al pagament, a l'actor, de la quantitat de 794,10 ?, més els interessos legals des de la data de la interpel·lació judicial (25.05.2018). S'imposen als demandats les costes del procediment, amb les limitacions de l'article 32.5 de la Llei 1/2000, d'enjudiciament civil.  
  
Contra aquesta sentència no es pot interposar cap recurs (art. 455.1, LEC 1/2000, en la redacció donada per la Llei 37/2011, de 10 d'octubre, de 2011, d'agilització processal).  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, Diaw Ndiogou, per resolució dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana per a dur a efecte la diligència de notificació de la sentència.  
  
  
València, 29 d'octubre de 2018.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8308, del 01-06-2018 (2018/5399)

Formalització del contracte número CNMY17/TE00D/98. Obres de restauració de la porta dels Apòstols de l'església arxiprestal de Morella.
----------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5399


Data del document
:   29-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte d'obres

Formalització del contracte número CNMY17/TE00D/98. Obres de restauració de la porta dels Apòstols de l'església arxiprestal de Morella.  
 [2018/5399]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.   
c) Número d'expedient: CNMY17/TE00D/98.  
  
2. Objecte del contracte  
a) Tipus de contracte: contracte obres.  
b) Descripció de l'objecte: obres de restauració de la porta dels Apòstols de l'església arxiprestal de Morella.  
c) Lots: no.  
d) Publicació: DOGV número 8200, de 28 de desembre de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació: 661.500,27 euros.  
  
5. Formalització  
a) Data: 16 de maig de 2018.  
b) Contractista: Cyrespa Arquitectónico, SL.  
c) Nacionalitat: espanyola.  
d) Import d'adjudicació: 447.438,78 euros, IVA exclòs.  
  
València, 29 de maig de 2018.- El conseller de Educació, Investigació, Cultura i Esport, p. d. (R 26.10.2016, DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8222, del 29-01-2018 (2018/760)

Correcció d'errades de la licitació número CNMY17/TE00D/98. Obres de restauració de la porta dels Apòstols de l'església arxiprestal de Morella.
------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/760


Data del document
:   24-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * contracte d'obres

Correcció d'errades de la licitació número CNMY17/TE00D/98. Obres de restauració de la porta dels Apòstols de l'església arxiprestal de Morella. [2018/760]  
Vist l'expedient de contractació número CNMY17/TE00D/98. Obres de restauració de la porta dels Apòstols de l'església arxiprestal de Morella, publicat, el 28 de desembre de 2017, en el Diari Oficial de la Generalitat Valenciana (DOGV 8200).  
De la present licitació es va publicar, el 19 de gener de 2018 en el DOGV número 8216, una correcció d'errades on consta un número d'expedient erroni i també, en la versió en valencià, hi ha un error de transcripció en la data de finalització del termini de presentació d'ofertes. És procedent, doncs, la seua correcció d'acord amb l'article 109.2 de la Llei 39/2015 d'1 d'octubre, del procediment administratiu comú de les administracions públiques.  
La dita correcció es pot consultar en la plataforma de contractació del sector públic: https://contrataciondelestado.es /  
Per tant, per a la correcta presentació de les ofertes pels possibles licitadors, resolc la correcció d'errades abans indicada, en els següents termes:  
  
On diu:  
«Vist l'expedient de contractació número CNMY17/TE10A/98, obres de restauració de la porta dels Apòstols de l'església arxiprestal de Morella»;  
Ha de dir:  
«Vist l'expedient de contractació número CNMY17/TE00D/98, obres de restauració de la porta dels Apòstols de l'església arxiprestal de Morella».  
  
I en la versió en valencià, on diu:  
«9. Presentació dels sobres  
a) Termini de presentació dels sobres 1 (documentació administrativa), i sobres 3 (proposició econòmica i relativa a criteris quantificables econòmicament): fins al dia 9 de febrer de 2018»;  
Ha de dir:  
«9. Presentació dels sobres  
a) Termini de presentació dels sobres 1 (documentació administrativa), i sobres 3 (proposició econòmica i relativa a criteris quantificables econòmicament): fins al dia 30 de gener de 2018».  
  
València, 24 de gener de 2018.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8397, del 04-10-2018 (2018/9108)

RESOLUCIÓ de 27 de setembre de 2018, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'agost de 2018.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9108


Data del document
:   27-09-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de setembre de 2018, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'agost de 2018. [2018/9108]  
Vist l'estat resum de la situació de la Tresoreria de la Generalitat, el 31 d'agost de 2018, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a la seua publicació en el Diari Oficial de la Generalitat Valenciana, com a annex de la present resolució.  
  
València, 27 de setembre de 2018.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8260, del 23-03-2018 (2018/1903)

Nomenament de Patricia Ortolá Renart com a funcionària de carrera, en la categoria d'enginyera tècnica, pertanyent a l'escala d'administració especial, subescala tècnica, grup A, subgrup A2.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/1903


Data del document
:   15-02-2018

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * funcionari

Nomenament de Patricia Ortolá Renart com a funcionària de carrera, en la categoria d'enginyera tècnica, pertanyent a l'escala d'administració especial, subescala tècnica, grup A, subgrup A2. [2018/1903]  
Per Resolució de l'Alcaldia de 13 de febrer de 2018, després d'haver superat el procés de selecció mitjançant el sistema de concurs oposició lliure, es nomena Patricia Ortolá Renart com a funcionària de carrera d'aquest ajuntament, en la categoria d'enginyera tècnica, pertanyent a l'escala d'administració especial, subescala tècnica, grup A, subgrup A2 de titulació.  
El que es fa públic a l'efecte de l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic i l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Cullera, 15 de febrer de 2018.- L'alcalde president: Jordi Mayor Vallet. El secretari general: Javier A. Gieure Le Caressant.
Diari Oficial de la Generalitat Valenciana


Sumari del DOGV 8429, del 22-11-2018 (2018/10846)

Notificació de la sentència dictada en el judici verbal número 1132/2017.
-------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10788


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 1132/2017. [2018/10196]  
En aquest procediment de judici verbal número 1132/2017, sent el lletrat de l'Administració de justícia Ángel Martínez Lozano, del Jutjat de Primera Instància número 15 de València, se segueix a instàncies de l'entitat mercantil EMIVASA, contra el demandat Juan Manuel Sánchez Gómez, la sentència dictada del tenor següent:  
  
  
«Procediment: judici verbal número 1132/2017   
Sentència número 131/2018  
Jutge que la dicta: Juan Francisco Mejías Gómez  
Lloc: València  
Data: 24 d'abril de 2018  
Part demandant: Empresa Mixta Valenciana d'Aigües, SA (EMIVASA)  
Advocat: Javier Valero Llorca   
Procuradora: M.ª Gloria Benlloch Sorià  
Part demandada: Juan Manuel Sánchez Gómez  
Declarada en rebel·lia processal.  
  
Dispositiva  
Estime la demanda formulada per l'Empresa Mixta Valenciana de Aguas SA (EMIVASA), representada per la procuradora dels tribunals Gloria Benlloch Soriano i acorde la resolució del contracte de subministrament d'aigua potable de 7 de maig de 2003 de l'immoble situat a València, carrer Castán Tobeñas, número 67, porta 19, i així mateix condemne Juan Manuel Sánchez Gómez a pagar a l'entitat demandant la suma de 1.242,99 ?, així com les quantitats que es reporten fins a l'execució d'aquesta sentència i amb expressa condemna a costes a la part demandada.  
  
Així mateix, condemne la part demandada a tolerar l'entrada en l'immoble on està instal·lat el comptador a fi de garantir el cessament efectiu del subministrament.  
  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn i DA 15a LO 1/2009).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació i s'exposaran les al·legacions en què es basa la impugnació (art. 458 LECn). Per a la interposició haurà d'acreditar-se la consignació 50 - en el compte del Jutjat, número 4486 i s'indicarà sempre el concepte que es tracta de «recurs», seguit del codi «02 civil-apel·lació». S'han de realitzar tants ingressos diferenciats com resolucions a recórrer.  
  
Així, aquesta és la meua sentència, que pronuncie, mane i firme.»  
  
Diligència. Seguidament es publica la sentència. En done fe.  
Atés que aquest demandat, Juan Manuel Sánchez Gómez, es troba en parador ignorat, s'expedeix aquest edicte fi que li servisca de notificació de forma deguda.  
  
València, 4 de juliol de 2018.- El lletrat de l'Administració de justícia: Ángel Martínez Lozano.